CELEX: C2007/223/35
Language: et
Date: 2007-09-22 00:00:00
Title: Kohtuasi F-21/07: 4. juunil 2007 esitatud hagi — Marcuccio versus komisjon

22.9.2007   
            
            
               ET
            
            
               Euroopa Liidu Teataja
            
            
               C 223/20
            
         4. juunil 2007 esitatud hagi — Marcuccio versus komisjon
   (Kohtuasi F-21/07)
   (2007/C 223/35)
   Kohtumenetluse keel: itaalia
   Pooled
   
      Hageja: Luigi Marcuccio (Tricase, Itaalia) (esindaja: advokaat G. Cipressa)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaikimisi tehtud otsus (edaspidi „vaidlustatud otsus”), millega lükati tagasi hageja poolt 17. jaanuaril 2006 saadetud 30. detsembri 2005. aasta kuupäeva kandev taotlus;
            
         
               —
            
            
               tühistada vajalikus osas ametisse nimetava asutuse 15. novembri 2006. aasta otsus, millega jäeti rahuldamata hageja kaebus vaidlustatud otsuse peale;
            
         
               —
            
            
               mõista kostjalt hageja kasuks välja 30. detsembri 2005. aasta kuupäeva kandvas taotluses nõutud hüvitis, st 10 000 eurot, või sellest suurem või väiksem summa, mida kohus peab õiglaseks ja ausaks;
            
         
               —
            
            
               mõista kostjalt hageja kasuks välja lisaks 50 000 eurot või sellest suurem või väiksem summa, mida kohus peab õiglaseks ja ausaks, pärast nimetatud taotlusel märgitud kuupäeva tekkinud kahju hüvitamiseks;
            
         
               —
            
            
               mõista kostjalt hageja kasuks välja viivis 10 % ulatuses koos selle iga-aastase kapitaliseerimisega alates 30. detsembri 2005. aasta kuupäeva kandvast taotlusest kuni selle maksmiseni ja üldisemalt teadete, millega etteheited seonduvad, täieliku hävitamiseni, või ulatuses koos kapitaliseerimisega või alates dies el quo'st, mida kohus peab õiglaseks ja ausaks summalt 100 000 eurot või sellelt suuremalt või väiksemalt summalt, mida kohus peab õiglaseks ja ausaks;
            
         
               —
            
            
               kohustada kostjat viivitamatult hävitama 20. veebruari 2001. aasta kuupäevaga teate nr 951883, samuti 15. novembri 2006. aasta teate ning lisaks 20. juuli 2006. aasta kirja, milles kostja viitab 15. novembri 2006. aasta teatele, originaalid ja kõik nendest tehtud koopiad;
            
         
               —
            
            
               kohustada kostjat hagejat teavitama nende dokumentide hävitamisest täpsustades ad substantiam iga hävitatud dokumendi puhul koha, kus see enne hävitamist paiknes ja kõik hävitamise aega, kohta ja toimingut puudutavad asjaolud, eelkõige hävitamise kuupäev, koht ja neid hävitanud teenistuja nimi;
            
         
               —
            
            
               mõista kostjalt hageja kasuks välja 100 eurot või sellest suurem või väiksem summa, mida kohus peab õiglaseks ja ausaks, iga hävitamisega hilinetud päeva eest alates kohtuotsuse jõustumisest kuni hagejale hävitamisest teatamiseni; kusjuures nimetatud summad tuleb hagejale välja maksta iga kuu esimesel päeval vastavalt eelneval kuul sellel alusel tekkinud õigustele;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesoleva hagi aluseks on teatud kostjale omistatavates teadetes sisalduvad väited, mis hageja väitel tõendavad tema isikuga seonduvate konfidentsiaalsete andmete käitlemise raames esinenud õigusvastaseid akte, asjaolusid ja käitumist.
   Oma väidete toetuseks viitab hageja kolmele järgmisele asjaolule:
   
               1)
            
            
               põhjendamatus, esiteks seetõttu, et hageja taotlus lükati tagasi vaid vaikimisi ja teiseks, kuna kostja poolt 15. novembri teates esitatud põhjendused on kohatud, ebaloogilised ja kujutavad endast vaid ettekäänet;
            
         
               2)
            
            
               õigusnormi rikkumine, kuna 30. detsembri 2005. aasta kuupäeva kandva taotlusega esitatud kahju hüvitamise nõude rahuldamiseks vajalikud tingimused on täidetud, st kostja aktid, asjaolud ja käitumine olid õigusvastased; sellega tekitati hagejale kahju; nõutava kahju ja etteheidetava käitumise vahel on põhjuslik seos;
            
         
               3)
            
            
               hoolitsuskohustuse ja hea halduse kohustuse rikkumine, arvestades sellega, et kostja ei arvestanud nõuetekohaselt hageja huvidega ja pani toime arvukalt akte ja seotud asjaolusid, mis nende olulise õigusvastasuse ja arvestatava ajavahemiku tõttu, mille jooksul need toime pandi, kujutavad endast nimetatud kohustuste rikkumist.